Ο **Φράνκο Νάκιτς** (Σίμπενικ, 9 Ιουνίου 1972) είναι Κροάτης-Έλληνας πρώην καλαθοσφαιριστής. Έχει ύψος 2, 01 μέτρα και αγωνιζόταν ως σμολ φόργουορντ.

Σταδιοδρομία
------------

Ο Φράνκο Νάκιτς, αν και γεννημένος στην Κροατία, βρέθηκε από πολύ μικρός στην Ελλάδα και έκανε τα πρώτα του μπασκετικά βήματα στον Ολυμπιακό Πειραιώς, με τον οποίο υπέγραψε επαγγελματικό συμβόλαιο το 1992, σε ηλικία 20 ετών.

Στον Ολυμπιακό παρέμεινε για έξι χρόνια κατακτώντας πολλούς εγχώριους τίτλους αλλά και έναν ευρωπαϊκό και συγκεκριμένα την Ευρωλίγκα του 1997, ενώ συμμετείχε και στους δύο χαμένους ευρωπαϊκούς τελικούς στο Τελ Αβίβ το 1994 και στη Σαραγόσα το 1995.

Το 1998 μετεγγράφη στην Άλμπα Βερολίνου. Στη γερμανική ομάδα παρέμεινε για ένα χρόνο κατακτώντας και τους δύο εγχώριους τίτλους που διεκδίκησε η ομάδα του.

Το καλοκαίρι του 1999 επέστρεψε στον Ολυμπιακό Πειραιώς, στον οποίο αγωνίστηκε για μία σεζόν. Το 2000 μετεγγράφη στον Ηρακλής Θεσσαλονίκης (καλαθοσφαίριση ανδρών).

Το 2001 μετεγγράφη στον Άρη Θεσσαλονίκης, στον οποίο παρέμεινε για ένα χρόνο.

Τη σεζόν 2002-2003 αγωνίστηκε στον Α.Ο. Νήαρ Ηστ Καισαριανής ενώ την αμέσως επόμενη σεζόν (2003-2004) αγωνίστηκε στο Περιστέρι Αθηνών. Τον Μάρτιο του 2004, αποχώρησε από την ομάδα.

Το 2004 αγωνίστηκε αρχικά στην ιταλική Λιβόρνο κι έπειτα στην Ολύμπια Λάρισας. Με την Ολύμπια σε 23 αγώνες του ελληνικού πρωταθλήματος, είχε 13,2 πόντους και 3,8 ριμπάουντ κατά μέσο όρο, ενώ σε 11 αγώνες της FIBA Europe League είχε 10,9 πόντους και 3 ριμπάουντ.

Τη σεζόν 2005-06 αγωνίστηκε στον Κολοσσό Ρόδου. Σε 8 αγώνες πρωταθλήματος είχε μέσο όρο 7,61 πόντους και 2,5 ριμπάουντ.

Την αμέσως επόμενη σεζόν αγωνίστηκε με τη φανέλα της ιταλικής Βανόλι Μπασκέτ.

Μετά το πέρας της αγωνιστικής περιόδου 2006-07, ο Φράνκο Νάκιτς αποφάσισε να αποσυρθεί από την ενεργό δράση και να βάλει τέλος στην καριέρα του.

Τίτλοι
------

### Συλλογικοί

#### Ολυμπιακός

* Ευρωλίγκα: (1997)
* 5x Πρωταθλήματα Ελλάδας: (1993, 1994, 1995, 1996, 1997)
* 2x Κύπελλα Ελλάδας: (1994, 1997)

#### Άλμπα Βερολίνου

* Πρωτάθλημα Γερμανίας: (1999)
* Κύπελλο Γερμανίας: (1999)

Πηγές
-----

* 

|  |  |  |  |  |
| --- | --- | --- | --- | --- |
| 

| π • σ • ε
**Ολυμπιακός - Πρωταθλητής Ευρώπης Μπάσκετ 1996–97** |
| --- |
|  |
|  | 
**4** Μπακατσιάς  · **5** Σιγάλας  · **7** Παπανικολάου  · **8** Γαλακτερός  · **9** Νάκιτς  · **10** Φασούλας  · **11** Τόμιτς  · **12** Τάρλατς  · **13** Βελπ  · **14** Ζεβροσένκο  · **15** Ρίβερς (MVP του φάιναλ φορ)  · **C** Ίβκοβιτς |

 |

Παραπομπές
----------





1. ↑  *RealGM*. 133222. Ανακτήθηκε στις 4  Απριλίου 2022.
2. ↑  Καρβούνη, Μαρία (11 Μαρτίου 2014). «Ολυμπιακός: Το ντεμπούτο Τόμιτς, Τάρλατς και Νάκιτς (video)». *Onsports.gr*. Ανακτήθηκε στις 5 Φεβρουαρίου 2023.
3. ↑  «Ο Νάκιτς στην Νήαρ Ηστ». *www.contra.gr*. Ανακτήθηκε στις 5 Φεβρουαρίου 2023.
4. ↑  ΙΝ, Σύνταξη (5 Σεπτεμβρίου 2003). «Και ο Φράνκο Νάκιτς στο ρόστερ του Περιστερίου». *in.gr*. Ανακτήθηκε στις 5 Φεβρουαρίου 2023.
5. ↑  Team, Flash (2 Μαρτίου 2004). «Νάκιτς ο πρώτος | Flash.gr». *www.flash.gr*. Ανακτήθηκε στις 5 Φεβρουαρίου 2023.
6. ↑  newsroom, sport-fm. «Φ. Νάκιτς: «Έχω πολλά ακόμη να προσφέρω»». *sport-fm.gr*. Ανακτήθηκε στις 5 Φεβρουαρίου 2023.
7. ↑  newsroom, sport-fm. «*Κολοσσός* ο Νάκιτς». *sport-fm.gr*. Ανακτήθηκε στις 5 Φεβρουαρίου 2023.
8. ↑  «Ο Κολοσσός άφησε ελεύθερο τον Νάκιτς». *www.contra.gr*. Ανακτήθηκε στις 5 Φεβρουαρίου 2023.

Εξωτερικού σύνδεσμοι
--------------------